भक्तों के समूह श्याम बाबा के चरणों में चढ़ाएंगे झंडा
समालखा | चुलकानाधाम में बुधवार को श्याम बाबा फाल्गुन उत्सव में श्याम बाबा के चरणों में झंडा चढ़ाने के लिए पानीपत से 1200 समालखा से 1000 भक्त चलते हुए पहुंचेंगे। इनको यात्राओं को मिलाकर आसपास के क्षेत्र से भी 7 यात्राओं में शामिल भक्त धाम में श्याम बाबा के चरणों में झंडा चढ़ाएंगे। गांव में 100 जगहों पर भंडारों के लिए रजिस्ट्रेशन पहले ही चुका है।
पानीपत में गोहाना रोड चौक के पास स्थित सुविधा शोरूम के पास से वृंदावन ट्रस्ट के बैनर तले बुधवार सुबह 4:30 बजे यात्रा शुरू होगी। प्रधान राकेश बंसल ने बताया कि ट्रस्ट ने वृंदावन के बांके बिहारी मंदिर क्षेत्र से मिट्टी मंगवाई है। इस मिट्टी से सभी भक्तों का तिलक किया जाएगा। एक एंबुलेंस भी साथ चलेगी। रास्ते में पुलिस लाइन के पास धनराज बंसल के फार्म हाउस, स्वर्ण महल, समालखा में जमना फिलिंग स्टेशन चुलकाना पुल के पास गांधी आदर्श कॉलेज के बाहर यात्रा ठहराव रहेगा।
हर गली चौक-चौराहों पर लगाई लाइट
चुलकानाधाम में श्री श्याम बाबा फाल्गुन उत्सव को लेकर तैयारियां पूरी हो चुकी हैं। 7 जगहों से झंडा यात्राएं पहुंचेगी। कमेटी प्रधान नितिन छौक्कर ने बताया कि श्रद्धालुओं को यात्री ठहराव आने में किसी भी तरह की परेशानी नहीं होगी। मेले में देशभर से 2 लाख से ज्यादा श्रद्धालु पहुंचेंगे। सरपंच मदन शर्मा ने बताया कि धाम पर पानीपत से देवी मंदिर, सुविधा शोरूम पानीपत, समालखा, उरलाना, बुड़शाम, जवाहरा सफीदों समेत अन्य जगहों से झंडा यात्राएं पहुंचेगी।
hin_Deva hin_Deva hin_Deva hin_Deva hin_Deva